Valtioneuvoston asetus

vesihuollon tietojärjestelmästä ja tiedottamisesta

Valtioneuvoston päätöksen mukaisesti säädetään vesihuoltolain (119/2001) 16 ja 20 d §:n nojalla:

1 §

Soveltamisala

Tässä asetuksessa säädetään vesihuoltolain 20 d §:ssä tarkoitettuun vesihuollon tietojärjestelmään toimitettavista tiedoista sekä tarkennetaan vesihuoltolain 16 §:n 3 momentin mukaista tiedottamisvelvollisuutta.

Mitä tämän asetuksen 3 ja 4 §:ssä säädetään vesihuoltolaitoksesta ja vesihuoltolaitoksen asiakkaasta koskee myös terveydensuojelulaissa tarkoitettua talousvettä toimittavaan laitosta, joka toimittaa talousvettä käytettäväksi vähintään 10 kuutiometriä vuorokaudessa tai vähintään 50 henkilön tarpeisiin ja tällaisen laitoksen asiakasta.

2 §

Vesihuollon tietojärjestelmään toimitettavat tiedot

Vesihuoltolaitos toimittaa vesihuollon tietojärjestelmään ajantasaiset perustiedot.

Lisäksi vesihuoltolaitos toimittaa vesihuollon tietojärjestelmään vuosittain:

1) helmikuun loppuun mennessä liitteessä 1 tarkoitetut tiedot;

2) huhtikuun loppuun mennessä liitteessä 2 tarkoitetut tiedot.

Jos vesihuoltolaitos vahvistaa tilinpäätöksen 2 momentin 2 kohdassa tarkoitetun ajankohdan jälkeen, vesihuoltolaitos toimittaa tilinpäätökseen liittyvät tiedot, kun tilinpäätös on vahvistettu.

Niiden vesihuoltolaitosten, jotka toimittavat talousvettä tai vastaanottavat jätevettä yli 10 000 kuutiometriä vuorokaudessa tulee lisäksi toimittaa vesihuollon tietojärjestelmään 2 momentin 2 kohdassa tarkoitettuna ajankohtana liitteessä 3 tarkoitetut tiedot.

3 §

Pyytämättä toimitettavat tiedot

Vesihuoltolain 16 §:n 3 momentissa tarkoitetut talousveden laatua, hintaa ja kulutusta koskevat tiedot, jotka talousvettä toimittavan vesihuoltolaitoksen on toimitettava pyytämättä asiakkaalle ovat:

1) yhteenveto terveydensuojelulain 17 §:n nojalla säädettyjen talousveden laatuvaatimusten ja laatutavoitteiden täyttymisestä edellisen kalenterivuoden aikana;

2) asiakkaalle toimitetun talousveden määrä vähintään vuosi- ja laskutuskausikohtaisesti;

3) asiakkaan talousveden käytön vuosittainen suuntaus ja vertailu vastaavien asiakkaiden keskimääräiseen talousveden kulutukseen, jos nämä tiedot ovat vesihuoltolaitoksen saatavilla;

4) toimitetun talousveden käyttömaksu litraa ja kuutiometriä kohti; ja

5) linkki verkkosivustolle, jossa tiedotetaan vedenkäyttäjiä.

4 §

Tietojen välittäminen talousveden loppukäyttäjälle

Vesihuoltolaitoksen asiakas välittää 3 §:ssä tarkoitetut tiedot talousveden loppukäyttäjälle valitsemallaan tavalla.

5 §

Voimaantulo

Tämä asetus tulee voimaan x päivänä tammikuuta 2023.

Helsingissä x.xx.2022

ministeri

esittelijä

Liite

**Liite 1**

Liitteen 1 tiedot ovat raportointivuoden 1 päivän helmikuuta tilanteen tietoja.

|  |
| --- |
| Talousveden käyttömaksu, sisältäen arvonlisäveron (€/m3) |
| Jäteveden käyttömaksu, sisältäen arvonlisäveron (€/m3) |
|  |
| Perusmaksut mallikiinteistötyypeittäin, sisältäen mittarimaksut ja arvonlisäveron: |
| Perusmaksu talousvesi (€/vuosi) |
| Perusmaksu jätevesi (€/vuosi) |
|  |
|  |
| Liittymismaksut mallikiinteistötyypeittäin, sisältäen mahdollisen arvonlisäveron: |
| Liittymismaksu talousvesi (€) |
| Liittymismaksu jätevesi (€) |
|  |
|  |

Mallikiinteistötyypit

Liittymis- ja perusmaksujen suuruus arvioidaan oheisille mallikiinteistötyypeille. Mittarin kokona käytetään tyypillistä mittaria tämänkaltaisille taloille.

|  |  |  |  |
| --- | --- | --- | --- |
|  | Omakotitalo | Rivitalo | Kerrostalo |
| Huoneistoja | 1 | 5 | 30 |
| Huoneistoala (m2) | 120 | 500 | 2000 |
| Kerrosala (m2) | 150 | 600 | 2500 |
| Asukkaita | 3 | 15 | 75 |
| Tontti (m2) | 1000 | 2500 | 5000 |
| Veden kulutus (m3/a) | 180 | 900 | 5000 |

Liite

**Liite 2**

Liitteen 2 tiedot ovat raportointivuotta edeltävän vuoden tietoja.

|  |
| --- |
| TALOUSVESI |
| Vedenottomäärä ottamoittain (m3/vuosi)  |
| Verkostoon pumpattu talousvesimäärä (m3/vuosi) |
| Laskutettu talousvesimäärä (m3/vuosi) |
| Muille vesilaitoksille myyty talousvesimäärä (m3/vuosi) |
| Tekopohjaveden valmistuksen imeytysmäärät (m3/vuosi) |
|  |
| Vesijohtoverkoston pituus materiaaleittain (m)  |
| Saneeratun vesijohtoverkoston pituus (m/vuosi) |
| Odottamattomien putkirikkojen lukumäärä vesijohtoverkostossa (kpl/vuosi) |
| Vesijohtoverkostoon liittynyt vakituisten asukkaiden määrä (31.12. tilanteen mukaan) (as) |
| Vesijohtoverkoston liittymien määrä (kpl)  |
|  |
| Talousveden käsittelymenetelmät |
|  |
| JÄTEVESI |
| Jätevedenpuhdistamolle tuleva jätevesimäärä (m3/vuosi) |
| Muilta asiakkailta vastaanotettu jätevesimäärä (m3/vuosi) |
| Laskutettu jätevesimäärä (m3/vuosi) |
| Viemäriverkostossa ohitettu jätevesimäärä (m3/vuosi) |
| Puhdistamolla ohitettu jätevesimäärä (m3/vuosi) |
|  |
| Viemäriverkoston pituus materiaaleittain (m) |
| Saneerattu viemäriverkoston pituus (m/vuosi) |
| Jätevesiviemäriin liittynyt vakituisten asukkaiden määrä (31.12. tilanteen mukaan) (as) |
| Jätevesiviemäriin liittymien määrä (kpl) |
|  |
| TALOUSTIETOJA |
| Liikevaihto (€/vuosi) |
| Uusinvestoinnit (€/vuosi) |
| Korvausinvestoinnit (€/vuosi) |
| Omistajan tuki (€/vuosi) |
| Omistajatuloutus (€/vuosi) sisältäen tilinpäätöksen mukaisen korvauksen peruspääomasta / jäännöspääomasta / omasta pääomasta (organisaatiomuodosta riippuen) sekä omistajalle maksetut korkokulut markkinakoron ylittävältä osuudelta |
| Tilikauden yli-/alijäämä (€/vuosi) |

Liite

**Liite 3**

Liitteen 3 tiedot ovat raportointivuotta edeltävän vuoden tietoja. Liite 3 koskee vesihuoltolaitoksia, jotka toimittavat talousvettä tai vastaanottavat jätevettä yli 10 000 m3/vrk.

|  |
| --- |
| Tiedot vesihuoltolaitoksen saamista kuluttajien valituksista (kpl/vuosi) |
| Biokaasun tuotto (m3/vuosi) |
| Energian tuotto (biokaasu) (MWh/vuosi) |
| Oma käyttö (biokaasu) (MWh/vuosi) |
| Sähkön käyttö toiminnoittain (MWh/vuosi) |
| Lämmön käyttö toiminnoittain (MWh/vuosi) |